આ બધા વચ્ચે એક સમન્વય જ છે કે કોચ માટે બીસીસીઆઇએ આપેલી જાહેરાતની બે શરતો પૂરી ના કરવા છતાં કુંબલેને મુખ્ય કોચ બનાવી દેવાયો. આ પદ માટે બીસીસીઆઇએ જે જાહેરાત આપી હતી તેના બે નિયમ કુંબલેની વિરુદ્ધ હતા. કુંબલેએ ક્યારેય કોઈ જ આંતરરાષ્ટ્રીય ટીમને કોચિંગ આપ્યું નથી અને ના તો તેની પાસે એનસીએ કે તેના સ્તરનું કોચિંગ સર્ટિફિકેટ છે. આમ છતાં કુંબલેના નામનો સ્વીકાર કરી લેવાયો. જોકે તે મુંબઈ ઇન્ડિયન્સનો મેન્ટર રહી ચૂક્યો છે. અત્યાર સુધી ભારતીય કોચ રહી ચૂકેલા લોકોમાં કુંબલે પાસે સૌથી વધુ આંતરરાષ્ટ્રીય ક્રિકેટ રમવાનો અનુભવ છે ખરો.